இந்த நிகழ்ச்சியில் பேசிய மாவட்ட ஆட்சியர் சஜ்ஜன்சிங் சவான், ’’குமரி மாவட்டத்தில் ஹெச்.ஐ.வி பாதிப்பைக் கட்டுப்படுத்த தீவிர நடவடிக்கை எடுக்கப்பட்டு வருகிறது. ஹெச்.ஐ.வி பாதிப்பில் இருந்து விடுபடுவது தொடர்பான விழிப்பு உணர்வுப் பணிகள் முழுவீச்சில் நடைபெற்றுவருகின்றன. இதுவரை குமரி மாவட்டத்தில், 1,255 ஆண்கள், 951 பெண்கள், 70 குழந்தைகள், 7 திருநங்கைகள் என மொத்தம் 2,283 பேர் ஹெச்.ஐ.வி பாதிப்புக்குள்ளாகி இருப்பது தெரியவந்திருக்கிறது. அவர்களுக்கு உரிய சிகிச்சைகள் அளிக்கப்பட்டுவருகின்றன.